શામળાજી પોલીસ સ્ટેશનના કન્ટેનરમાંથી ૭.૭૫ લાખની ૧૩૧ પેટીઓ દારૂ ચોરાયા બાદ અરવલ્લી જિલ્લાના પોલીસબેડામાં હડકંપ મચ્યો હતો. પોલીસના કબ્જામાંથી દારૂ લૂંટાયાનું જાહેર થતાં ચોમેર પોલીસની કામગીરી પ્રત્યે ફિટકાર વરસી રહ્યો હતો. તેવામાં જ ગાંધીનગર જિલ્લાના ડભોડા નજીક પોલીસે ડભોડા પોલીસ સ્ટેશનમાં પ્રોહિબીશનના ગુનામાં ઝડપી પાડેલ આરોપીઓ પાસેથી આ દારૂ શામળાજીથી ચોરાયો હોવાનું બહાર આવતાં અરવલ્લીની પોલીસે ઝીણવટભરી તપાસ આદરી છે.